Vnútorný predpis o poskytovaní príspevkov z rozpočtu obce

	Názov a sídlo organizácie 
	OBEC OPOJ, Opoj 1, 919 32 Opoj

	Poradové číslo vnútorného predpisu
	3/2021

	Vypracovala :  
	Eva Zlatohlávková

	Schválil        :
	Mgr. Peter Bartovič, starosta obce

	Dátum vyhotovenia vnútorného predpisu
	24.02.2021

	Účinnosť vnútorného predpisu od 
	01.03.2021

	Ruší sa vnútorný predpis 
	číslo : 1/2018 zo dňa : 30.08.2018

	Prílohy
	Žiadosť, zmluva, vyúčtovanie



Obec Opoj na základe § 6 zákona č. 369/1990 Z. z. o obecnom zriadení v z. n. p. , vydáva túto smernicu,  ktorým sa určujú podmienky poskytovania  príspevkov z rozpočtu obce Opoj. 
§ 1
Úvodné ustanovenia
Účelom tejto smernice je stanoviť podmienky, vymedziť okruh subjektov a upraviť postup pri poskytovaní  príspevkov z rozpočtu obce Opoj. Obec poskytuje príspevky na všeobecne prospešné služby a na verejnoprospešné účely na základe tejto smernice. 

§ 2
Základné pojmy
1) Za príspevok sa považuje nenávratný finančný príspevok poskytnutý z rozpočtu obce. 
2) Žiadateľom je osoba, ktorá žiada o príspevok. 
3) Prijímateľom príspevku je osoba, ktorá žiadala o príspevok v zmysle tejto smernice, splnila podmienky      ustanovené  v smernici a bol jej odsúhlasený príspevok z rozpočtu obce.
 
4) Všeobecne prospešné služby, na ktoré sa vzťahuje táto smernica sú najmä: 
a) poskytovanie zdravotnej starostlivosti, 
b) poskytovanie sociálnej pomoci, humanitárna starostlivosť a charita, 
c) tvorba, rozvoj, ochrana, obnova a prezentácia duchovných a kultúrnych hodnôt, 
d) ochrana ľudských práv a základných slobôd, 
e) vzdelávanie, výchova a rozvoj telesnej kultúry, 
f) výskum, vývoj, vedecko-technické služby a informačné služby, 
g) tvorba a ochrana životného prostredia a ochrana zdravia obyvateľstva, 
h) služby na podporu regionálneho rozvoja a zamestnanosti, 
i) zabezpečenie bývania, správy, údržby a obnovy bytového fondu. 
5) Verejnoprospešným účelom v zmysle tejto smernice sú najmä: 
a) rozvoj a ochrana duchovných a kultúrnych hodnôt, 
b) realizácia a ochrana ľudských práv alebo iných humanitných cieľov, 
c) ochrana a tvorba životného prostredia, 
d) zachovávanie prírodných hodnôt, 
e) ochrana zdravia, 
f) ochrana práv detí a mládeže, 
g) rozvoj vedy, vzdelávania, telovýchovy,
h) plnenie individuálne určenej humanitnej pomoci pre jednotlivca alebo skupinu osôb, 
ktoré sa ocitli v ohrození života alebo potrebujú naliehavú pomoc pri postihnutí  živelnou pohromou. 
§ 3
Všeobecné ustanovenia
1) Z rozpočtu obce sa môžu poskytovať príspevky na podporu všeobecne prospešných služieb   alebo verejnoprospešných účelov: 
a) osobám, klubom, spoločenským organizáciám,  a to na konkrétne úlohy a akcie    vo verejnom    záujme alebo v prospech rozvoja územia obce, 
b) inej obci / klubom, spoločenským organizáciám / alebo vyššiemu územnému celku, ak zabezpečuje niektoré úlohy pre obec   alebo ak ide o     poskytnutie pomoci pri likvidácii následkov živelnej pohromy, havárie   alebo inej podobnej    udalosti na ich území . 
2) Príspevok môže byť poskytnutý žiadateľovi, ktorý: 
a) podal žiadosť a jeho žiadosť spĺňa náležitosti stanovené touto smernicou, 
b) ku dňu podania žiadosti nemá záväzky voči obci, 
c) nie je v likvidácii alebo v konkurznom konaní, 
d)  predložil vyúčtovanie predchádzajúceho príspevku  a neuplynul termín na jeho   predloženie. 
3) Na poskytnutie príspevku  nie je právny nárok. 
4) Príspevky sa neposkytujú politickým stranám, politickým hnutiam a ich koalíciám. 
5) Príspevky nie je možné poskytnúť na : 
a) nákup alkoholických a tabakových výrobkov, 
b) refundáciu výdavkov uhradených v predchádzajúcich rokoch, 
c) splácanie úverov a úrokov z poskytnutých úverov, 
d) honoráre pre organizátorov akcií, projektov a podujatí, 
e) odmenu pre žiadateľa príspevku alebo inej osoby so spoluúčasťou žiadateľa.

§ 4
Spôsob tvorby finančných prostriedkov určených na poskytovanie príspevkov
1) Obec vytvára zdroje pre poskytovanie príspevkov iba z vlastných prostriedkov z rozpočtu  obce. 
2) Obecné zastupiteľstvo v Opoji (ďalej len „obecné zastupiteľstvo“) v rozpočte na príslušný rok určí objem finančných prostriedkov na poskytovanie príspevkov. 
3) Poskytnutie príspevkov nemôže zvýšiť celkový dlh obce.
§ 5
Podmienky poskytnutia príspevkov
1) O poskytnutie príspevku  možno žiadať len písomnou formou, a to na predpísanom formulári, ktorého povinný vzor je prílohou tejto smernice  (príloha č. 1). 
2) Žiadateľ doručí poštou alebo osobne kompletnú žiadosť o príspevok na nasledujúci rok na  podateľňu Obecného úradu v Opoji do 31. januára bežného kalendárneho roka. 
3) V mimoriadnych a opodstatnených prípadoch žiadateľ môže podať žiadosť aj v inom termíne. 
§ 6
Schvaľovanie príspevkov
1) Príspevky schvaľuje obecné zastupiteľstvo po predchádzajúcom posúdení žiadostí z pohľadu splnenia podmienok stanovených smernicou obecným úradom. 
2) Pri rozhodovaní o pridelení príspevku sa bude prihliadať na výšku príspevku poskytnutú   
žiadateľovi v   predchádzajúcich rokoch. 
3) Pridelenie príspevku do výšky 166 € vrátane podľa tejto smernice schvaľuje starosta obce. 
4) Pridelenie príspevku  nad 166 € podľa tejto smernice schvaľuje obecné zastupiteľstvo. 
5) Príspevok je možné poskytnúť v jednom kalendárnom roku na ten istý účel  iba raz a musí sa vyčerpať v tom kalendárnom roku, na ktorý bol schválený. 
6) Po schválení  príspevku obecným zastupiteľstvom spracuje obecný úrad zmluvu o poskytnutí príspevku  medzi žiadateľom a obcou, ktorú podpíšu štatutárni zástupcovia obidvoch strán. 
7) Povinný vzor zmluvy o poskytnutí  príspevku je prílohou tejto smernice (príloha č. 2). 
8) Na základe podpísanej zmluvy zabezpečí obecný úrad prevod finančných prostriedkov na účet žiadateľa alebo vyplatenie v hotovosti. 
§ 7
Zúčtovanie poskytnutých príspevkov
1) Poskytnuté  príspevky podliehajú ročnému zúčtovaniu s rozpočtom obce tak ako je to uvedené v prílohe č.3, ktorá tvorí neoddeliteľnú súčasť tejto smernice.
2) Prijímateľ príspevku  predkladá pri zúčtovaní príspevku  originálne účtovné doklady spolu s ich kópiami.  Tieto poverený zamestnanec obce porovná, o zhode týchto dokladov vyhotoví na predloženom súpise úradný záznam. Zároveň originál účtovného dokladu, ktorý sa v plnej miere viaže k poskytnutým finančným prostriedkom a ktorý bol uznaný ako oprávnený, označí úradnou pečiatkou obce s poznámkou: „zúčtované s rozpočtom obce Opoj vo výške ................. EUR.“ 
3)Prijímateľ príspevku  je povinný poskytnutý príspevok zúčtovať nasledovne do 31.12. príslušného roka. 
4)  Prijímateľ príspevku, ktorý nepredloží zúčtovanie príspevku alebo použije tento príspevok na iný účel  ako bol určený v zmluve o poskytnutí príspevku, je povinný príspevok  vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutého príspevku vráti do rozpočtu obce súčasne s vyúčtovaním príspevku. 
5) V prípade, že z akcií uskutočnených v decembri príslušného roka vznikne preplatok príspevku, tento je potrebné vrátiť do pokladne obecného úradu do 5.1. nasledujúceho roka. 

§8
Kontrola a sankcie
1) Kontrolu dodržiavania tejto smernice vykonávajú: 
a) starosta a poslanci obecného zastupiteľstva, 
b) hlavný kontrolór obce Opoj, 
c) poverený pracovník Obecného úradu Opoj. 
2) Kontrolu vyúčtovania poskytnutých príspevkov vykonáva hlavný kontrolór obce a účtovníčka obecného  úradu.  
3) Príjemca príspevku, ktorý použil príspevok alebo jeho časť na iný účel ako bol poskytnutý, je povinný obci neoprávnene použitý príspevok  vrátiť. 
                                                                                                
































                                                                                                                                                               Príloha č.1 
[bookmark: _Hlk133312140]ŽIADOSŤ O POSKYTNUTIE príspevku na rok ...........

1. Údaje o žiadateľovi

	Názov (obchodné meno, u fyzickej osoby podnikateľa - meno a priezvisko): 
	

	Sídlo žiadateľa 
	

	Tel. kontakt 
	

	e-mail 
	

	IČO 
	

	DIČ 
	

	Právna forma 
	

	Registrácia: číslo, dátum , registračný orgán 
	

	Štatutárny zástupca (meno a priezvisko) 
	

	Adresa bydliska štatutárneho zástupcu 
	

	Tel. kontakt štatutárneho zástupcu 
	

	e-mail štatutárneho zástupcu 
	

	Bankové spojenie: číslo účtu, názov banky 
	




2. Účel použitia príspevku z rozpočtu obce

	Požadovaná suma príspevku z rozpočtu obce
	

	Účel použitia (podrobne uviesť názov akcie, cieľ, miesto konania, autora projektu, cieľovú skupinu, predpokladaný počet návštevníkov, účinkujúcich a pod.)


	

	Druh výdavkov, na ktoré žiadateľ použije príspevok z rozpočtu obce:


	

	Termín a miesto použitia príspevku:


	

	Navrhovaná forma prezentácie obce vzhľadom k poskytnutému príspevku :
	



Vyhlasujem, že údaje uvedené v žiadosti a v priložených dokladoch, ktoré tvoria prílohu tejto žiadosti sú úplné a pravdivé.
V zmysle zákona č. 122/2013 Z.z. o ochrane osobných údajov súhlasím so spracovaním a sprístupnením osobných údajov.

Dátum : .............................................                                 
                                                                                                




                                                                              podpis žiadateľa 
                                            (štatutárneho orgánu alebo osoby oprávnenej konať za žiadateľa)

     


                                                                                                                                    

Čestné prehlásenie


štatutárneho zástupcu žiadateľa o príspevok z rozpočtu obce :
	:
......................................................................................................................................................

Čestne prehlasujem, že organizácia:


....................................................................................................................................................

a) má  vyrovnané všetky daňové a odvodové povinnosti (daňový úrad, poisťovne) 

b) nemá voči obci a jej zriadeným a založeným organizáciám žiadne záväzky, 

c) nie je v konkurze, v úpadku alebo v likvidácii. 




V Opoji, dňa : ...........................................                              ..........................................................

                                                                                                                 podpis


Príloha č. 2



Zmluva
o poskytnutí príspevku z rozpočtu obce Opoj  v roku ..........

Číslo zmluvy o poskytnutí  príspevku:  .............
Oblasť:  
Poskytovateľ:
OBEC OPOJ 
zastúpená starostom                        Mgr. Petrom Bartovičom
bankové spojenie:                            VÚB a.s., pobočka Trnava
číslo účtu:                                         SK44 0200 0000 0000 2392 7212
IČO:                                                 00682217                              
DIČ:                                                 2021147700
ako poskytovateľ príspevku (ďalej iba „obec“) 
a
Príjemca: 

Právna forma: 
adresa sídla: 
zastúpená/é:                                
IČO: 
zapísaný v registri: 
bankové spojenie: 
číslo účtu:                                                                         
ako príjemca príspevku (ďalej iba „príjemca“) 

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v a Vnútornej smernice č.  3/2021, ktorým sa určujú podmienky poskytovania príspevkov  z rozpočtu obce Opoj  túto zmluvu za nasledovných podmienok: 
I.
Predmet zmluvy
1. Obec Opoj  v zmysle Uznesenia OZ č. ............ zo dňa ............. poskytuje príjemcovi  príspevok vo výške ............ EUR, slovom ............. EUR. 
2. Použitie príspevku (účel príspevku)  s poukazom na citovanú vnútornú smernicu: 
    
3. Príjemca vyhlasuje, že príspevok  uvedený v ods. 1 tohto článku prijíma. 
II.
Práva a povinnosti zmluvných strán
1.Príspevok  bude poskytnutý  ................................................. na základe tejto zmluvy. 

2. Príjemca sa zaväzuje použiť poskytnutý príspevok na účely uvedené v tejto zmluve. 
3. Príjemca sa zaväzuje, že pri informovaní masmédií o svojej činnosti, na ktorú bol poskytnutý príspevok a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že bola financovaná  z príspevku obce. 
4. Obec si vyhradzuje právo kontroly použitia pridelených finančných prostriedkov. 
5. Príjemca je povinný poskytnutý príspevok zúčtovať v zmysle  Vnútornej smernice  č.3/2021        
o poskytovaní príspevkov z rozpočtu obce Opoj, t.j. do 31.12........ .

6. Príjemca, ktorý nepredloží zúčtovanie príspevku alebo použije tohto príspevku  na iný účel ako je v tejto zmluve stanovené, je povinný príspevok vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutého príspevku  vráti do rozpočtu obce súčasne s vyúčtovaním príspevku. 
V prípade, že z akcií uskutočnených v decembri príslušného roka vznikne preplatok príspevku, tento je potrebné vrátiť do pokladne obecného úradu do 5.1. nasledujúceho roka. 
III.
Záverečné ustanovenia
1. Zmluva je vyhotovená v troch rovnopisoch, z ktorých dva dostane obec a jeden príjemca príspevku. 
2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov. 
3. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú. 
4. Zmluva nadobúda platnosť dňom jej podpísania štatutárnym zástupcom oboch zmluvných strán a účinnosť dňom zverejnenia. 

V Opoji, dňa ...................                                                              V Opoji, dňa ................... 



.........................................			              	............................................	
Za obec                                                                    Za príjemcu
























                                                                                                                                 Príloha č. 3
[bookmark: _Hlk133312201]ZÚČTOVANIE POSKYTNUTÉHO PRÍSPEVKU za rok .............

Žiadateľ o príspevok :

Zmluva o poskytnutí príspevku č. ................................
Predmet zmluvy – účel poskytnutia a použitia dotácie :

.......................................................................................................................................................



	Číslo/druh
dokladu
	Dodávateľ
	Príspevok - účel
	Suma
	Spôsob úhrady
	Dátum úhrady

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	




Meno a priezvisko osoby zodpovednej za vyúčtovanie príspevku :
Dátum :
Podpis:



Meno a priezvisko zamestnanca obecného úradu, ktorý prevzal vyúčtovanie príspevku:
Dátum :
Podpis:







